PLANB ดีดแรง 3% รับอานิสงส์เลือกตั้งใหม่
PLANB ดีดแรง 3% ราคาแตะ 9 บ. ขานรับกรณียุบสภา เตรียมรับอานิสงส์การเลือกตั้งใหม่
PLANB ดีดแรง 3% ขานรับกรณียุบสภา เตรียมรับอานิสงส์การเลือกตั้งใหม่
21 มี.ค. 2566

ผู้สื่อข่าวรายงานว่า วันนี้ (21 มี.ค.66) ราคาหุ้นบริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10:43 น. อยู่ที่ระดับ 9 บาท บวก 0.30 บาท หรือ 3.45% สูงสุดที่ระดับ 9 บาท ต่ำสุดที่ระดับ 8.80 บาท ด้วยมูลค่าซื้อขาย 75.42 ล้านบาท

ทั้งนี้ นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” เมื่อวันที่ 7 มี.ค. 66 แนะนำหุ้นเด่นสำหรับลงทุนช่วงยุบสภา และเลือกตั้งใหม่ ได้แก่ บริษัท แพลน บี มีเดีย จำกัด (มหาชน) หรือ PLANB รับอานิสงส์มากสุด , บริษัท คอมเซเว่น จำกัด (มหาชน) หรือ COM7, บริษัท ซีพี ออลล์ จำกัด (มหาชน) หรือ CPALL, บริษัท สยามแม็คโคร จำกัด (มหาชน) หรือ MAKRO
 